ДОКЛАД

ЗА ТВОРЧЕСКАТА И АДМИНИСТРАТИВНА ДЕЙНОСТ НА НАРОДНО ЧИТАЛИЩЕ „НАДЕЖДА-1950”-гр.СЛИВЕН ЗА 2023година

През изминалата 2023г. основните насоки в работата на читалището въпреки трудностите породени от пандемията, отново бяха насочени към поддържане и разнообразяване на библиотечните услуги и читателските интереси.

Читалищната библиотека е в основата на читалищната дейност ,работата с деца и подрастващи е главната ни задача.

През 2023год. получихме като дарение 24 тома художествена литература с които библиотечен фонд наброява 2104 книги. Регистрираните читатели са 80, а броят на читателските посещения са 225.

Културната дейност на читалището е тематично свързана с честване на празници от религиозния и светският календар.

Първото проведено мероприятие за изминалата година беше през месец Януари, което беше по повод ромската нова година на 14. 01. На него децата от читалището ни представиха обичайни за празника обреди, а след това се почерпиха с традиционни за празника ястия приготвени от техните майки и баби.

Следващото проведено мероприятия беше на 1-и март. По случай Баба Марта децата от кръжока по рисуване изработиха сами и с много старание мартенички с които закичиха за здраве своите близки и приятели.

По случай Великден на 14.04 децата се събраха , за да боядисат красиви Великденски яйца , които да раздадат на своите роднини и приятелчета по случай най-големият християнски празник.

През месец Май отбелязахме денят на българската азбука, просвета и култура със забавна викторина на която децата показаха своите знания като отговаряха на различни въпрос свързани със живота и делото на Светите братя Кирил и Методий.

През месец Юни зарадвахме децата по случай деня на детето със скромно празненство .

На първи ноември отбелязахме денят на Народните будители, с кратка презентация ,на която запознахме присъстващите с живота и делото на някой от най-тачените български будители – Паисий Хилендарски, Любен Каравелов, Христо Ботев, Васил Левски, Хаджи Димитър , Иван Вазов и Добри Чинтулов.

Последното проведено мероприятие беше Коледното тържество , което проведохме на 22.12 .2023г.

Надяваме се новата 2024г. Да е здрава и успешна за всички !

За 2023 год. беше проведено едно Общо-отчетно събрание на 12.03.2022год. , три заседания на Читалищното настоятелство и едно заседание на Проверителната комисия.

Приходи от членски внос за 2023год. са в размер на 40лв.

Настоящият доклад е приет на Годишно – Общо - отчетно събрание на читалището проведено на 02.02.2024г.

**Председател на ЧН..............................**

**Секретар ..................................................**